Uznesenie Krajského súdu Trenčín sp. zn. 8Cob/4/2012 z 28. 2. 2012
Uznesenie Krajského súdu Trenčín z 28. februára 2012, sp. zn. 8Cob/4/2012, ECLI:SK:KSTN:2012:3211200531.1
Súd: Krajský súd Trenčín
Spisová značka: 8Cob/4/2012
ECLI: ECLI:SK:KSTN:2012:3211200531.1
Dátum vydania: 28. 2. 2012
Forma: Uznesenie
Text rozhodnutia
Súd: Krajský súd Trenčín Spisová značka: 8Cob/4/2012 Identifikačné číslo súdneho spisu: 3211200531 Dátum vydania rozhodnutia: 29. 02. 2012 Meno a priezvisko sudcu, VSÚ: JUDr. Natália Čekanová ECLI: ECLI:SK:KSTN:2012:3211200531.1 Uznesenie Krajský súd v Trenčíne v právnej veci žalobcu: Rudolf Grossfurtner GmbH, so sídlom Utzenaich, Hofmark 1, Rakúska republika, právne zastúpený SOUKENÍK - ŠTRPKA, s.r.o., advokátskou kanceláriou, so sídlom Bratislava, Šoltésovej 14, IČO: 36 862 711, proti žalovanému: Ostwerke, s.r.o., so sídlom Bánovce nad Bebravou, Školská 768/25, IČO: 36 743 950 o zaplatenie 26.620,71 eur s príslušenstvom, na odvolanie žalobcu proti rozsudku Okresného súdu Bánovce nad Bebravou č.k. 3Cb/38/2011-48 zo dňa 28. septembra 2011, takto r o z h o d o l : Odvolací súd odvolacie konanie z a s t a v u j e . Žalovanému sa náhrada trov odvolacieho konania n e p r i z n á v a . o d ô v o d n e n i e : Napadnutým rozsudkom prvého stupňa zamietol žalobu, ktorou sa žalobca proti žalovanému domáhal zaplatenia 26 620,71 eur s príslušenstvom titulom neuhradenej kúpnej ceny za dodaný tovar. O trovách konania rozhodol tak, že žalovanému ich náhradu nepriznal. Proti rozsudku súdu prvého stupňa podal žalobca v zákonnej lehote odvolanie a navrhol, aby odvolací súd napadnutý rozsudok zmenil a žalobe vyhovel alebo aby napadnutý rozsudok zrušil a vec vrátil súdu prvého stupňa na ďalšie konanie. Súdu prvého stupňa vytýkal, že nedostatočne zistil skutkový stav veci a vec nesprávne právne posúdil. Žalovaný sa k podanému odvolaniu písomne nevyjadril. Písomným podaním doručeným súdu prvého stupňa dňa 09.02.2012, ktoré bolo odvolaciemu súdu doručené dňa 14.02.2012, vzal žalobca odvolanie proti napadnutému rozsudku v celom rozsahu späť, a to skôr, než o ňom odvolací súd rozhodol. Podľa § 207 ods. 2 Občianskeho súdneho poriadku, dokiaľ o odvolaní nebolo rozhodnuté, možno ho vziať späť. Podľa § 207 ods. 3 Občianskeho súdneho poriadku, ak sa odvolanie, o ktorom nebolo rozhodnuté, vzalo späť, odvolací súd odvolacie konanie zastaví. S poukazom na citované ustanovenie § 207 ods. 2, 3 O.s.p., odvolací súd odvolacie konanie o odvolaní žalobcu proti napadnutému rozsudku zastavil. Podľa § 222 ods. 1 Občianskeho súdneho poriadku, ak odvolateľ vezme odvolanie späť, právoplatnosť napadnutého rozhodnutia nastane, ako keby k podaniu odvolania nedošlo. Lehoty, ktoré majú plynúť od právoplatnosti napadnutého rozhodnutia, plynú v takom prípade od právoplatnosti uznesenia o zastavení odvolacieho konania. O trovách odvolacieho konania odvolací súd rozhodol tak, že ich náhradu žalovanému nepriznal, keďže preukázateľne mu žiadne trovy v odvolacom konaní nevznikli. Toto rozhodnutie prijal senát Krajského súdu v Trenčíne pomerom tri ku nule. Poučenie: Proti tomuto uzneseniu odvolanie nie je prípustné.

